Fald i læsertal for de fleste dagblade og ugeblade | Danske Medier
Fald i læsertal for de fleste dagblade og ugeblade
De fleste dagblade og ugeblade må notere et fald i antallet af læsere i andet og tredje kvartal i år i forhold til samme periode i fjor, viser nye læsertal fra Index Danmark/Gallup.
Der er dog positive undtagelser. Hos dagbladene gælder det Herning Folkeblad og Jydske Vestkysten samt Metroxpress, der alle har en mindre fremgang.
Det mest læste betalte dagblad er Politiken, der til hverdag læses af 302.000 og om søndagen af 369.000.
Hos ugebladene kan Søndag melde om en mindre fremgang. Det samme gælder Dagens Medicin og Motor-Magasinet.
Indenfor magasiner er tendensen mere svingende, idet en del magasiner har fået flere læsere det seneste år.
De tre mest læste trykte medier er Idényt, Samvirke og Søndagsavisen med henholdsvis 1.318.000, 1.091.000 og 1.084.000 læsere.
Læs de nye læsertal